Shroud
Michael Grzesiek (fonetski: Majkl Gržešjek; rođen 2. juna 1994), poznatiji po svom pseudonimu Shroud (fonetski: Šraud) ili ranije kao mEclipse, jest kanadski Twitch-strimer, Jutjuber i bivši profesionalni igrač Counter-Strike: Global Offensivea poljskog porijekla. Poznat je po igranju pucačina u prvom licu i battle royale igri poput Counter-Strike: Global Offensive, PlayerUnknown's Battlegrounds, Apex Legends, Escape from Tarkov i Valorant. Često je prepoznat kao jedan od najboljih "ciljača". Od oktobra 2020. njegov kanal na Twitchu dosegao je 8,3 miliona pratilaca, svrstavajući ga na treće mjesto po broju pratilaca na platformi, a njegov kanal na YouTubeu ima preko 6,5 miliona pretplatnika.